stanford-oval/wikipedia huggingface dataset:
พัน พลุแตก
รางวัลที่ได้รับ

เหรียญทองเชิดชูเกียรติ “บุคคลต้นแบบสังคมไทย” ประจำปี 2561 โครงการพลังแห่งแผ่นดิน ครั้งที่ 1 จัดโดย มูลนิธิสร้างสรรค์สังคมไทย และ สว.นท วันที่ 3 มีนาคม 2561
รางวัลโทรทัศน์ทองคำ 2559 รางวัลทีมพิธีกรดีเด่น รายการคุณพระช่วย คู่กับ เท่ง เถิดเทิง
รางวัลศิลปินเพื่อสังคมไทยปลอดบุหรี่ ครั้งที่ 6 ประจำปี 2558  จัดโดยเครือข่ายวิชาชีพสุขภาพเพื่อสังคมไทยปลอดบุหรี่ วันที่ 27 กุมภาพันธ์ 2558
รางวัลเทพทอง 2557 ประเภทบุคคลดีเด่นด้านวิทยุโทรทัศน์
รางวัลลูกที่มีความกตัญญูกตเวทีอย่างสูงต่อแม่ ประจำปี พ.ศ. 2555 ในงานวันแม่แห่งชาติ จัดโดย สภาสังคมสงเคราะห์แห่งประเทศไทย ในพระบรมราชูปถัมภ์
รางวัลเทพทองครั้งที่ 21 ปี 2566 ประเภทบุคคลดีเด่นด้านวิทยุโทรทัศน์ โดยสมาคมนักวิทยุและโทรทัศน์แห่งประเทศไทย ในพระบรมราชูปถัมภ์
หลี่ รุ่ยหวน

หลี่ รุ่ยหวน (จีน: 李瑞环; พินอิน: Lǐ Ruìhuán; เกิด 17 กันยายน[ต้องการอ้างอิง] ค.ศ. 1934) เป็นนักการเมืองชาวจีนเกษียณอายุ หลี่เป็นสมาชิกคณะกรรมาธิการสามัญประจำกรมการเมืองพรรคคอมมิวนิสต์จีน องค์กรที่มีอำนาจตัดสินใจสูงสุดของจีนระหว่าง ค.ศ. 1989 ถึง 2002 หลี่ดำรงตำแหน่งประธานคณะกรรมาธิการแห่งชาติประจำสภาที่ปรึกษาการเมืองประชาชนจีน (CPPCC) ชุดที่ 9 ตั้งแต่ ค.ศ. 1993 ถึง 2003 ก่อนหน้านั้น เขาเป็นเลขาธิการพรรคคอมมิวนิสต์จีนประจำเทียนจิน
ประวัติ

เขาเป็นคนพื้นเพจากครอบครัวชาวนาในเป่าตี๋ เทียนจิน และเดิมมีอาชีพช่างไม้ เขาได้รับเลือกและเลือกตั้งซ้ำเป็นประธานคณะกรรมการแห่งชาติประจำสภาที่ปรึกษาการเมืองประชาชนจีนชุดที่ 8 และ 9 ในเดือนมีนาคม ค.ศ. 1993 และมีนาคม ค.ศ. 1998 หลี่เป็นประธานคนที่หกของสภาฯ ต่อจากเหมา เจ๋อตง, โจว เอินไหล, เติ้ง เสี่ยวผิง, เติ้ง อิ่งเชา และหลี่ เซียนเนี่ยน เนื่องจากตำแหน่งนี้เคยถูกดำรงโดยผู้อาวุโสปฏิวัติที่โดดเด่นที่สุดบางคน จึงถูกกล่าวขานว่า "สูงส่งและศักดิ์สิทธิ์" โดยผู้สังเกตการณ์ที่เคารพ หน้าที่หลักของประธานสภาฯ ส่วนใหญ่เป็นการให้คำปรึกษาและไกล่เกลี่ย หน้าที่ของหลี่มุ่งเน้นไปที่การบรรเทาความขัดแย้งระหว่างภาคส่วนต่าง ๆ ของสังคม การปรึกษาหารือเกี่ยวกับกิจการของรัฐ และการเสนอแนวคิดต่อหน่วยงานระดับสูงของรัฐบาลกลางสาธารณรัฐประชาชนจีนเพื่อการอ้างอิง
หลี่เกิดในครอบครัวชาวนาธรรมดาในเดือนกันยายน ค.ศ. 1934 ทำงานเป็นคนงานก่อสร้างในบริษัทก่อสร้างที่สามแห่งปักกิ่งตั้งแต่ ค.ศ. 1951 ถึง 1958 และในเวลาว่างได้เข้าเรียนในสถาบันวิศวกรรมสถาปัตยกรรม และได้รับประกาศนียบัตรระดับวิทยาลัย หลี่เป็นที่รู้จักในฐานะผู้คิดค้น "วิธีการคำนวณแบบง่าย" ซึ่งปรับปรุง "วิธีการตีเส้นแบบดั้งเดิม" ในงานช่างไม้ หลี่เป็นที่รู้จักในนาม "หลู่ ปันน้อย" ช่างไม้ระดับปรมาจารย์ในตำนานของจีนโบราณ เขาไต่เต้าขึ้นสู่ตำแหน่งสูงในอุตสาหกรรมก่อสร้างและการเมืองเทียนจิน
ในช่วงที่เขาดำรงตำแหน่งนายกเทศมนตรีนครเทียนจิน เขาให้การสนับสนุนอย่างแข็งขันต่อการปรับโครงสร้างเชิงสถาบัน โดยมุ่งเน้นความสนใจไปที่การปรับปรุงสภาพที่อยู่อาศัยในเมืองและการขนส่งสาธารณะ เขาได้รับความนิยมอย่างมากในหมู่ชาวเทียนจินด้วยรายการวิทยุและโทรทัศน์แบบโทรศัพท์สดที่เขาตอบคำถามของผู้อยู่อาศัยโดยตรงด้วยรายละเอียดที่ชัดเจน
ใน ค.ศ. 1989 เขากลายเป็นสมาชิกคณะกรรมาธิการสามัญประจำกรมการเมืองร่วมกับเจียง เจ๋อหมินและซ่ง ผิง และดำรงตำแหน่งประธานสภาที่ปรึกษาทางการเมืองประชาชนจีนใน ค.ศ. 1993 หลี่เกษียณใน ค.ศ. 2003 ด้วยวัย 68 ปี เขาปรากฏตัวอีกครั้งในการประชุมสภาแห่งชาติพรรคครั้งที่ 20 เมื่อ 16 ตุลาคม ค.ศ. 2022[ต้องการอ้างอิง]
มังกรหยก (ละครโทรทัศน์ พ.ศ. 2519)
เนื้อเรื่องย่อ

ครอบครัวสกุลก๊วยและสกุลเอี้ยถูกกวาดล้างจนบ้านแตก ก๊วยเจ๋งทายาทคนเดียวของสกุลก๊วยเติบโตเป็นหนุ่ม ได้รับการถ่ายทอดวิทยายุทธจากเจ็ดผู้กล้าแห่งกังหนำ เขาได้พบกับอึ้งย้ง ทั้งสองให้คำมั่นสัญญาในการจะเป็นคู่ชีวิต อีกทั้งยังร่วมผจญภัยในยุทธภพ ครั้งหนึ่งก๊วยเจ๋งได้รับการถ่ายทอดวิชาจากอั้งฉิกกง และได้รับคัมภีร์นพเก้าจากจิวแป๊ะทง ทำให้เขามีวิทยายุทธสูงล้ำยิ่งขึ้น
ส่วนเอี้ยคัง ทายาทสกุลเอี้ยได้รับการเลี้ยงดูจากประมุขแห่งเมืองกิม ทั้งเอี้ยคังและก๊วยเจ๋งได้รู้จักกัน และสืบรู้ว่าประมุขแห่งเมืองกิมนั้มคือฆาตกรที่สังหารครอบครัวสกุลก๊วยและสกุลเอี้ย แต่ทว่าเอี้ยคังเห็นแก่ลาภยศ ยอมเป็นลูกของศัตรูที่ฆ่าพ่อบังเกิดเกล้า เอี้ยคังบังเอิญได้รู้ว่า ก๊วยเจ๋งมีคัมภีร์นพเก้าและคัมภีร์เยี่ยมยุทธ จึงร่วมมือกับ อาวเอี๊ยงฮงแย่งชิงคัมภีร์ทั้งสองเล่มจากก๊วยเจ๋ง โดยกำจัดเจ็ดผู้กล้าแห่งกังหนำ ซึ่งเป็นอาจารย์ของก๊วยเจ๋ง แล้วป้ายความผิดให้อึ้งเอี๊ยะซือ เพื่อก๊วยเจ๋งและอึ้งเอี๊ยะซือจะได้เข่นฆ่ากันเอง จนเป็นเหตุให้ก๊วยเจ๋งเกือบเอาชีวิตไม่รอด ต่อมาทั้งก๊วยเจ๋งและ เอี้ยคัง ได้พบกับสาวงาม ฉิน น่ำคิ้ม พวกเขาตะลึงในความสวยของนาง เอี้ยคัง แอบชอบนาง แต่นางกลับแอบชอบ ก๊วยเจ๋ง ต่อมาเอี้ยคังได้ใช้อุบายหลอกล่อจนได้เสียกับ ฉิน น่ำคิ้ม จนได้ จนทำให้นางเกิดตั้งท้องลูกชาย ขณะเดียวกัน การประลองยุทธที่เขาหัวซานใกล้มาถึง ทุกคนในยุทธภพต่างวางแผนที่จะแย่งชิงคัมภีร์ล้ำค่าทั้งสองเล่ม เป็นเหตุให้ก๊วยเจ๋งตกเป็นเป้าหมายที่ทุกคนต้องการ
ทั้ง ก๊วยเจ๋ง และ อึ้งย้ง ต่างผจญภัยและต้องฝ่าฟันอันตรายนับไม่ถ้วน ทั้งสองคนรักกันและให้คำปฏิญาณว่า "คนฉลาดและคนโง่จะอยู่ด้วยกันเสมอไม่ว่าจะสุขหรือทุกข์ ตายด้วยกัน และจะไม่แยกจากกัน" ท้ายที่สุดหลังจาก ฉินน่ำคิ้ม ได้กำเนิดบุตรชาย ก๊วยเจ๋ง ได้ตั้งชื่อให้ว่า เอี้ยก๊วย และชวนเธอไปใช้ชีวิตที่เกาะดอกท้อด้วยกัน เพราะเห็นว่า เอี๊ยคัง (ยิดาของบุตร) ได้เสียชีวิตไปแล้ว แต่ ฉินน่ำคิ้ม ได้ปฏิเสธ
เมื่อไม่สามารถเปลี่ยนใจ ฉินน่ำคิ้ม ได้ ทั้งก๊วยเจ๋งและอึ้งย้ง ได้กล่าวอำลากลับเกาะดอกท้อง
นักแสดงนำ

ไป่ เปียว รับบท ก๊วยเจ๋ง
หมีเซียะ รับบท อึ้งย้ง
เหลียง เสี่ยวหลง รับบท เอี้ยคัง
ฉิน หวง รับบท จิวแป๊ะทง
เจิงเจียง รับบท ก๊วยเซ่าเทียน
เม่ย ฮั่ว รับบท ม๊กเนี่ยมชื้อ
ฉิน เพ่ย รับบท เอี๊ยทิซิม
ไมเคิล ชาน รับบท อึ้งเอี๊ยะซือ
หยาง จื๋อหลิน รับบท อาวเอี๊ยงฮง
เฉิน เฟยหลุง รับบท อั้งฉิกกง
ชุน หวัง รับบท จิวแป๊ะทง
จุง จื้อเกียง รับบท อิดเต็งไต้ซือ
จาง หลุย รับบท อ้วนอ้วนอั้งเลียก
หลิง ฮอน รับบท เจงกีส ข่าน
หลิน เหยินเหยิน หว่า เสียง
เล่า กง รับบท อาวเอี๊ยงโคก
ม้อ ทินเหยิน รับบท ชิว ชู่จี
เคนเนธ ซาง รับบท ก๊วยเซาเทียน
อู๋ หยิน รับบท หลี่เพ้ง
ฉิน หวง รับบท เอี้ยทิซิม
เฉิน ซือซือ รับบท เปาเซียะเยียก
หว่อง ม่านเหว่ย รับบท หยิงคู
เหวิน เหยิน รับบท เอ๋อ จันงึก
กัม ซัน รับบท จูชง
กวง เหว่ยหัง รับบท หันป๋อกือ
เจิ้ง ฉิงยี่ รับบรับบท หัน สิ่วหยิง
หว่อง กัวเหลียง รับบท เกา ฉินเหยิน/ กัว ฉินเจิ้ง
หัน กัวโชย รับบท น่ำ ฮียิ้น/ เกา ซินฉือ
ลอว์ ล่อหลิน รับบท ล่อ เหยาเคียก
จอ ต๊ะหว่า รับบท ล่อ ซิงฟง
เจิง หมั่นถิง รับบท มุ่ย ฉิวฟง
คัน ยี่ฉิง รับบท ช้วน กิมฮวด
เจิ้ง หงเจิ้ง รับบท ล่อ กุนหยิง
เฉิน ย๊ะไหว่ รับบท เค๊กซา
ถง กัมถง รับบท เบ้งเง็ก
อู๋ เหยินเหยิน หัน เสียวย้ง
อึ้ง ซี รับบท เจเบ
โก หัง รับบท ซัวซงเทียน
คิว หัง รับบท โฮ้วทงไฮ้
เหวิน ฟะ รับบท เล้งตี่เซี่ยงหยิน
การเข้าใจผิด

มีการเข้าใจผิดว่า มังกรหยก 1976 เป็นละครที่มียอดคนดู หนึ่งล้านคน เรื่องแรกในเกาะฮ่องกง เนื่องจากมีบางสื่อเขียนแบบนั้น และมีการแปลตาม ๆ กันมา
ซึ่งในความจริงคือ ไม่ใช่ เพราะเป็นไปไม่ได้ที่ละครของทีวีบี จะมียอดคนดูแค่ 5-6 แสนคน (นั้นคือยอดคนดูของช่องอาร์ทีวี ต่างหาก)
ตามสถิติละครของทีวีบี ช่วงเวลาทอง (ไพร์มไทม์) ในยุคนั้นจะมีผู้ชมละครของช่องทีวีบีอยู่ที่ 1-3 ล้านคนดูต่อตอนเป็นประจำทุกคืนอยู่แล้ว แล้วแต่ว่าเรื่องไหนคนดูจะเยอะกว่ากัน และที่ฮ่องกงผู้คนส่วนใหญ่มีค่านิยม "
ดูเฉพาะช่องทีวีบี" เป็นหลัก ทำให้คู่แข่ง อย่างช่องอื่น ไม่มีทางสู้เรตติ้งของช่องทีวีบี ได้เลย
ในปี พ.ศ. 2513 (1970) หลังจากทีวีบี (TVB) เปิดตัวบริการฟรีทีวี มาได้สามปียอดการมีทีวีในครัวเรือนเพิ่มสูงขึ้นอย่างรวดเร็ว และการพัฒนาฟรีทีวีก็มีประสิทธิภาพมาก ตาม "รายงานสถิติบันทึกในฮ่องกง" (Hong Kong Yearbook) ที่ตีพิมพ์ในต้นปีพ.ศ. 2516 (1973) โดยเป็นการรายงานข้อมูลสรุป ณ เดือนธันวาคม พ.ศ. 2515 ว่า "ครัวเรือนในฮ่องกงมีโทรทัศน์ดูอยู่แล้วในขณะนั้น(ค.ศ. 1972) สูงถึง 79.6% แสดงว่าเกือบทุกครัวเรือนในฮ่องกงมีทีวีดูกัน"
ในปีเดียวกันกับที่ มังกรหยก 1976 ออกอากาศในฮ่องกง ทางทีวีบี (TVB) มีละครที่สามารถทำยอดผู้ชมเฉลี่ยต่อตอนถึง 2 ล้านคนดู คือ เรื่อง "มรสุมชีวิต (Hotel 1976) ", "เล็กเซียวหงส์ ภาค 1 ตอนหงส์ผงาดฟ้า (Mystery of the Golden Bird 1976) ", "ตำนานอักษรกระบี่ (The Legend of the Book and Sword 1976) ", และเรื่อง "ยอดพยัคฆ์มือปราบ (《CID》 1976 )" ล้วนแล้วแต่ทำเรตติ้งได้สูงกว่า มังกรหยก 1976 ทั้งสิ้น
ส่วนละคร มังกรหยก 1976 คือ ละครเรื่องแรกของทางช่องเจียซื่อ ที่มียอดคนดูเฉลี่ยถึงหนึ่งล้านคนเป็นครั้งแรก(และครั้งสุดท้าย) เลยถูกเรียกว่าประสบความสำเร็จ เพราะก่อนหน้านั้นละครของทั้งช่อง "อาร์ทีวี" และ "เจียซื่อ" ไม่มีเรื่องไหนที่มียอดคนดูเฉลี่ยถึงหนึ่งล้านคนมาก่อน
จนอีกสามปีต่อมาละครของทางช่องอาร์ทีวี "กระบี่ไร้เทียมทาน" สร้างปรากฏการณ์ คนดูเฉลี่ยเกิน 1 ล้านคนต่อตอนของทางช่องอาร์ทีวี ได้เช่นกัน
เรตติ้งของทั้ง มังกรหยก 1976 กับ กระบี่ไร้เทียมทาน กลายเป็นสถิติที่สูงเฉพาะของช่องนั้น ๆ เท่านั้น ซึ่งเทียบไม่ได้เลยกับเรตติ้งละครยอดนิยมของทีวีบี แต่ถึงแม้เรตติ้งโดยรวมของทั้งสองเรื่องจะไม่ได้สูงมากนักก็ตาม ก็ถือได้ว่าครั้งหนึ่งทั้งสองเรื่องเคยสร้างปรากฏการณ์ที่สร้างความสั่นคลอนให้กับทางช่องทีวีบีได้สำเร็จ ซึ่งเป็นละครน้อยเรื่องของทางข่อง เอทีวี (อาร์ทีวี) และ เจียซื่อ ที่จะสามารถทำแบบนี้ได้ จึงทำให้ละครทั้งสองเรื่องเลยถูกเรียกว่า ประสบความสำเร็จ
การฉายในประเทศไทย

มังกรหยกชุดนี้ มีการฉายที่เมืองไทย ถึง 2 ครั้ง
เข้าฉายทางโทรทัศน์ ครั้งแรกในประเทศไทย ทางช่อง 7 ช่วงเย็นในปี พ.ศ. 2521-2522 ตามต่อด้วยภาค2 ในชื่อว่า "ลูกมังกรหยก" และหมีเซียะกับไป่เปี่ยว มาโชว์ตัวเมืองไทย ที่แฮปปี้แลนด์
รีรันอีกครั้ง ทางช่อง 7 ตอนเย็นช่วงปลายปี พ.ศ. 2528-2529
เรตติงและผลตอบรับ

มังกรหยกเวอร์ชันนี้ คือ เวอร์ชันแรกที่ถูกสร้างเป็นละครตอนยาว ดังนั้นจึงไม่มีการถูกนำไปเปรียบเทียบ ใด ๆ เพราะไม่มีเวอร์ชันอื่นที่ทำเป็นละครให้เปรียบเทียบ (ไม่นับรวมเวอร์ชันที่เป็นภาพยนตร์) ดังนั้นเมื่อนำออกฉาย ก็ได้รับการตอบรับที่ดีทางด้านเรตติ้ง ในตอนนั้นถือว่าประสบความสำเร็จในระดับที่ดี ทั้งในฮ่องกง และ ประเทศเพื่อนบ้าน และเป็นละครที่สร้างชื่อเสียงโด่งดังให้กับ ดาราสาวดาวรุ่ง หมีเซียะ ในตอนนั้น ก่อนที่เวอร์ชันถัดมา ตือ "มังกรหยก (1983)" ที่มีดาราสาว "อง เหม่ยหลิง" รับบทเป็น อึ้งย้ง จะถูกรีเมคและนำออกมาฉาย จนได้รับความนิยมและประสบความสำเร็จมากกว่า
มังกรหยก 1976 เป็นละครเรื่องแรกของทางช่องเจียซื่อ ที่มียอดคนดูถึงหนึ่งล้านคนเป็นครั้งแรก (และครั้งสุดท้าย) ซึ่งก่อนหน้านั้นเรตติ้งละครของทั้งช่อง "อาร์ทีวี" และ "เจียซื่อ" ไม่มีเรื่องไหนมียอดคนดูเฉลี่ยถึงหนึ่งล้านคนมาก่อน (ยกเว้นช่อง ทีวีบี ที่มียอดผู้ชมหลายล้านคนทุกคืนอยู่แล้ว) ในตอนนั้น มังกรหยก ชุดนี้ จึงถูกเรียกว่าประสบความสำเร็จโดยมีเรตติ้งเฉลี่ยที่ 22.5% ของจำนวนประชากรทั้งหมดในเกาะฮ่องกงของปีพ.ศ. 2519 (1976) คือ 4,518,000 คน
แต่อย่างไรก็ตามละครมังกรหยกชุดนี้ ไม่ดังในจีนแผ่นดินใหญ่และไม่เคยออกอากาศในไต้หวัน
| เรื่อง | เรตติ้งเฉลี่ยต่อตอน | เรตติ้งสูงสุด | %(เปอร์เซนต์) ที่ทำได้สูงสุด | จำนวนผู้ชม(ดูสด)ในฮ่องกงโดยเฉลี่ยต่อตอน | ปีที่ออกอากาศ(ครั้งแรก) |
| --- | --- | --- | --- | --- | --- |
| มังกรหยก 1976 | 22.5 จุด | 35 จุด | 55% | 1,016,550 คน | ปีค.ศ. 1976 |
กิมย้งแก้ไขบทประพันธ์

มังกรหยก 1976 ในยุคปัจจุบันถือว่าเป็นเวอร์ชันที่ไม่ตรงกับบทประพันธ์ปัจจุบัน (ฉบับกิมย้งแก้ไขแล้ว)
เนื่องจาก หลังจากที่ มังกรหยก 1976 ชุดนี้ ออกอากาศและอวสานลงไป กิมย้งได้พบข้อบกพร่อง (ความไม่สมเหตุสมผล) ของเนื้อหาในบทประพันธ์เดิม เลยแก้ไขบทประพันธ์ขึ้นมาใหม่ ต่อมากิมย้งตัดสินใจ แก้ไขบทประพันธ์ (บางส่วน) ด้วยตัวเอง
นอกจากจะแก้ไขให้แม่เอี๊ยก๊วย จากเดิม คือ ฉินน่ำคิ้ม เปลี่ยนเป็น มกเนี่ยมซือ แล้วยังมีการแก้ไขเนื้อหาในบางส่วน(หลายจุด)ใหม่อีกด้วย
ออกอากาศในบางประเทศ

มังกรหยก 1976 ออกอากาศในบางประเทศ เช่น สิงค์โปร์ มาเลเซีย และไทย ทว่า ไม่เคยออกอากาศในจีน, ไต้หวัน, อินโดนีเซีย, เวียดนาม และย่านชุมชนชาวจีนตามทวีปยุโรป, อังกฤษ, สหรัฐอเมริกา และแคนาดา จึงทำให้ มังกรหยก 1976 เวอร์ชันนี้มีขีดจำกัดในความสำเร็จ (ไม่ทั่วโลก)
เกร็ดความรู้

เนื่องจากค่าย เจียซื่อ มีนักแสดงในสังกัดไม่มากนัก และมีข้อจำกัดในทุนสร้าง จำเป็นต้องประหยัดงบ ทำให้ทางค่ายใช้ทั้ง หมีเซียะ และ ไป่เปียว เล่นบทอึ้งย้งและก๊วยเจ๋งในวัยกลางคน ของภาค 2 ด้วย
มังกรหยก เวอร์ชันนี้ สร้างห่างจาก เวอร์ชัน องเหม่ยหลิง เพียงแค่ 6 ปีกว่า จึงอาจกล่าวได้ว่าแทบจะอยู่ในยุคเดียวกัน
เดิม บท อึ้งย้ง ทางช่อง เจียซื่อ วางตัว เหวินเซียะเอ่อ เป็นหนึ่งในตัวเลือก แต่สุดท้ายมาลงตัวที่ หมีเซียะ
แหล่งข้อมูลอื่น

"บทความ: องเหม่ยหลิง คือ อึ้งย้งที่ดังที่สุด"
หมีเซียะ กับ อง เหม่ยหลิง ใครคืออึ้งย้งตัวจริง?
| ด ค กจักรวาลของกิมย้ง |
| --- | --- |
นิยายขนาดยาว:  แปดเทพอสูรมังกรฟ้า  มังกรหยก  มังกรหยก ภาค 2  ดาบมังกรหยก  กระบี่ใจพิสุทธิ์  กระบี่เย้ยยุทธจักร   มังกรทลายฟ้า  เพ็กฮวยเกี่ยม  อุ้ยเสี่ยวป้อ  จอมใจจอมยุทธ  จิ้งจอกภูเขาหิมะ 
เรื่องสั้น:  กระบี่นางพญา  เทพธิดาม้าขาว  ดาบนกเป็ดน้ำ  จิ้งจอกอหังการ 
สุดยอดฝีมือที่ปรากฏ:  อาแช  หลวงจีนหอไตร  ลิ้มเซียวเอ็ง  เฮ้งเต็งเอี้ยง  อาวเอี๊ยงฮง  จิวแป๊ะทง  เตียซำฮง  ฟงชิงหยาง  อู๋หยาจื่อ  ตังฮึงปุ๊กป้าย  เซียซิหยี  เจี๊ยะพั่วเทียน  จอมยุทธหญิงชุดเหลือง  โอ้วเจ่กตอ 
ยอดฝีมือไม่ปรากฏ:  ต๊กโกวคิ้วป้าย  อึ้งเซียะ  โจ้วซือเอี้ย  เซียวเหยาจื่อ  ขันทีวังหลวง  ลิ้มเอี่ยงโต่ว 
ค่ายสำนัก:  บู๊ตึ๊ง  ง้อไบ๊  ช้วนจินก่า  เส้าหลิน  พรรคกระยาจก  สำนักคุนลุ้น  สำนักคงท้ง  สำนักหัวซาน  นิกายเม้งก่า  ห้าขุนเขากระบี่  สุสานโบราณ  วังคฤธรศักดิ์สิทธิ์  สราญรมณ์  พรรคตะวันจันทรา  พรรคฟ้าดิน  สำนักดาวดึงส์  สำนักกระบี่เหล็ก  สำนักฝ่ามือเหล็ก  สำนักเบญจพิษ(พรรคห้าพิษ)  หุบเขาไร้รัก  ตระกูลต้วน  ตระกูลมู่  ตระกูลเหวิน 
สุดยอดวิชา:  เคล็ดวิชาเพลงไม้ตีสุนัข  ดรรชนีกระบี่หกชีพจร  กระบี่แคว้นเวียด  คัมภีร์เปลี่ยนเส้นเอ็น  เก้าเอี้ยง  สิบเจ็ดฝ่ามือวิญญาณสลาย  เก้าอิม  เก้ากระบี่เดียวดาย  เพลงกระบี่ปราบมาร  คัมภีร์ทานตะวัน  ซิ้นเจี่ยวเก็ง  คัมภีร์งูทอง  เพลงดาบตระกูลโอ้ว  สิบแปดฝ่ามือพิชิตมังกร  เคลื่อนย้ายจักรวาล  มหาเวทดูดดาว  พลังคางคก  ฝ่ามือเหล็กลอยน้ำ  ดรรชนีเอกสุริยัน  ดรรชนีศักด์สิทธ์  เจ็ดหมัดพิการ  ยันต์เป็นตาย
สโมสรฟุตบอลระยอง

สโมสรฟุตบอลระยอง เป็นสโมสรฟุตบอลอาชีพในประเทศไทย โดยเป็นทีมจากจังหวัดระยอง ปัจจุบันลงแข่งในระดับไทยลีก
ประวัติสโมสร

สโมสรฟุตบอลจังหวัดระยอง เริ่มก่อตั้งและส่งทีมเข้าแข่งขันครั้งแรกในปี 2552 ในนามของสมาคมกีฬาจังหวัดระยอง และทำผลงานโดยคว้าอันดับ 6 ของตารางในโซนภาคกลางและตะวันออก ต่อมาในปี 2553 ได้จดทะเบียนเป็นนิติบุคคลในนามของทีมระยอง เอฟซี โดย มี ส.จ. เดชา บุญธรรม เป็นผู้จัดการทีม และได้เฮดโค้ชมากฝีมืออย่าง "โค้ชโม" อภิชาต โมสิกะ เข้ามารับหน้าที่เป็นกุนซือของทีม โดยงบประมาณในการทำทีมระยอง เอฟซี มีประมาณ 3 ล้านบาท โดยได้รับการสนับสนุนจาก อบจ. จังหวัดระยอง และทีมงานผู้บริหารทีม โรงงานยูบี ส่วนชุดแข่งขันและชุดฝึกซ้อมได้รับการสนับสนุนจาก เอฟบีที เป็นจำนวนเงินประมาณ 1 ล้านบาท
การแข่งขันฟุตบอลเอไอเอส ลีกภูมิภาค ปี 2558 สโมสรฟุตบอลระยอง จากการทำทีมของ "โค้ชชู" ชูศักดิ์ ศรีภูมิ สามารถสร้างประวัติศาสตร์ให้แก่ทีมระยอง เอฟซี คือ ครองแชมป์โซนภาคกลางตะวันออกได้เป็นครั้งแรก และเป็นทีมแรกของประเทศที่ได้เข้าสู่รอบแชมป์เปี้ยนส์ลีก ทั้งที่ยังเหลือการแข่งขันถึง 5 นัด
ในการแข่งขันไทยลีก 2 ฤดูกาล 2562 ระยองจบอันดับที่ 3 ของตาราง ส่งผลให้สโมสรได้เลื่อนชั้นสู่ฤดูกาล 2563–64 ซึ่งนับเป็นการเลื่อนชั้นสู่ลีกสูงสุดครั้งแรกของสโมสร อย่างไรก็ตามสโมสรตกชั้นสู่ไทยลีก 2 ฤดูกาล 2564–65 หลังจากที่ลงเล่นบนลีกสูงสุดได้เพียงฤดูกาลเดียว
การแข่งขันไทยลีก 2 ฤดูกาล 2566-67 ระยองเอฟซีได้เลื่อนชั้นสู่ ไทยลีก 1 อีกครั้งในรอบ 2 ปี โดยระยองเอฟซี ทีมอันดับ 3 ในฤดูกาลดังกล่าว ได้สิทธิ์เพลย์ออฟกับนครศรี ยูไนเต็ด สกอร์รวม 2 นัด เสมอ 1-1 ทำให้ระยองเอาชนะไปด้วยกฏ Away Goal และเป็นทีมที่ 3 ใน ไทยลีก 2 ฤดูกาล 2566-67 ที่ได้เลื่อนชั้นไปเล่น ไทยลีก ฤดูกาล 2024/25 ต่อจาก นครราชสีมา มาสด้า เอฟซี และ หนองบัว พิชญ เอฟซี
ประวัติสัญลักษณ์ของสโมสร
2552 - 2554
2555 - 2556
2557 - 2564
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นที่ถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นชุดรุ่นอายุไม่เกิน 23 ปี

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผลงานของสโมสรในแต่ละฤดูกาล

| ฤดูกาล | ลีก> ระดับ | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> คะแนน | ลีก> อันดับ | เอฟเอคัพ | ลีกคัพ | ผู้ทำประตูสูงสุด> ชื่อ | ผู้ทำประตูสูงสุด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- |
| 2562 | ไทยลีก 2 | 34 | 18 | 7 | 9 | 70 | 59 | 61 | อันดับ 3 | รอบ 16 ทีมสุดท้าย | รอบ 32 ทีมสุดท้าย |  ติอากู ชูลาปา | 19 |
| 2563–64 | ไทยลีก | 30 | 4 | 3 | 23 | 24 | 69 | 15 | อันดับ 16 | รอบ 32 ทีมสุดท้าย | งดจัดการแข่งขัน |  โกชิ โอกูโบะ  อเดลกีโซ่ พิตบูล | 5 |
| 2564–65 | ไทยลีก 2 | 34 | 13 | 7 | 14 | 45 | 41 | 46 | อันดับ 9 | รอบ 64 ทีมสุดท้าย | รอบ 32 ทีมสุดท้าย |  ดาบิด คูเอร์บา | 11 |
| 2565–66 | ไทยลีก 2 | 34 | 14 | 10 | 10 | 41 | 10 | 52 | อันดับ 7 | รอบคัดเลือก | รอบ 32 ทีมสุดท้าย |  ติอากู ชูลาปา | 12 |
| 2566–67 | ไทยลีก 2 | 34 | 16 | 12 | 6 | 62 | 34 | 60 | อันดับ 3 | รอบ 32 ทีมสุดท้าย | รอบเพลย์ออฟ |  ติอากู ชูลาปา | 22 |
| 2567–68 | ไทยลีก |  |  |  |  |  |  |  |  | รอบ 32 ทีมสุดท้าย | รอบ 16 ทีมสุดท้าย |  |  |

| 0 | 1 | 2 | 3 | 4 |
| --- | --- | --- | --- | --- |
| ชนะเลิศ | รองชนะเลิศ | อันดับที่สาม | เลื่อนชั้น | ตกชั้น |
ทีมงานสตาฟประจำสโมสร

| ตำแหน่ง | สตาฟ |
| --- | --- |
ประธานสโมสร:  สาธิต ปิตุเตชะ
ประธานที่ปรึกษาฝ่ายบัญชี:  รัฎติยา ปิตุเตชะ
บอร์ดบริหารสโมสร:  เจตน์สฤษฎิ์ เลิศธนสาร
ผู้จัดการทีม:  พศิน ปิตุเตชะ    ชัยยง พะเนียงทอง
ผู้ช่วยผู้จัดการทีม:  บูเบธ ศุภพิพัฒน์
หัวหน้าผู้ฝีกสอน:  จักรพันธ์ ปั่นปี
ผู้ช่วยผู้ฝีกสอน:  ประสิทธิ์ เทาดี    ศราวุฒิ จันทพันธ์
ผู้ฝีกสอนผู้รักษาประตู:  ธำมรงค์ รังษี
เจ้าหน้าที่สื่อมวลชน:  ลูกเกด กชธ์พณัศย์
ผู้อำนวยการอะเคเดมี่:  สารทูล สิงห์นันท์
หัวหน้าผู้ฝีกสอน ยู-14:  เจษฏา ทองใหม่
หัวหน้าผู้ฝีกสอน ยู-16:  ณฐพล เรือนทองดี
หัวหน้าผู้ฝีกสอน ยู-18:  ศรัณย์กร ผ่องพันธุ์
รายชื่อหัวหน้าผู้ฝึกสอน

รายชื่อหัวหน้าผู้ฝึกสอน (พ.ศ. 2561 – ปัจจุบัน)
| ชื่อ-สกุล | สัญชาติ | ช่วงเวลา | เกียรติประวัติ |
| --- | --- | --- | --- |
| ทรงยศ กลิ่นศรีสุข |  | 2561 |  |
| ชูศักดิ์ ศรีภูมิ |  | 2562 – กุมภาพันธ์ 2563 | อันดับที่ 3 ไทยลีก 2 ฤดูกาล 2562 (เลื่อนชั้นสู่ไทยลีก ฤดูกาล 2563–64) |
| อาร์ตูร์ แบร์นาร์เดส |  | มีนาคม – ตุลาคม 2563 |  |
| มาซามิ ทากิ |  | พฤศจิกายน 2563 – มีนาคม 2564 |  |
| ซูงาโอะ คัมเบะ |  | เมษายน – ธันวาคม 2564 |  |
| มาซามิ ทากิ |  | ธันวาคม 2564 – พฤษภาคม 2565 |  |
| ทรงยศ กลิ่นศรีสุข |  | มิถุนายน – ตุลาคม 2565 |  |
| ชูศักดิ์ ศรีภูมิ |  | พฤศจิกายน 2565 – พฤษภาคม 2566 |  |
| เทิดศักดิ์ ใจมั่น |  | กรกฎาคม – ธันวาคม 2566 |  |
| พิภพ อ่อนโม้ |  | ธันวาคม 2566 – พฤษภาคม 2567 | อันดับที่ 3 ไทยลีก 2 ฤดูกาล 2566–67 (ชนะเพลย์ออฟ เลื่อนชั้นสู่ไทยลีก ฤดูกาล 2567–68) |
| การ์ลุส เอดูวาร์ดู ปาร์เรย์รา |  | มิฤนายน – ตุลาคม 2567 |  |
| ประสิทธิ์ เทาดี |  | ตุลาคม – พฤศจิกายน 2567 |  |
| จักรพันธ์ ปั่นปี |  | พฤศจิกายน 2567 – |  |
แหล่งข้อมูลอื่น

สโมสรฟุตบอลระยอง ที่เฟซบุ๊ก
วอลเลย์บอล ซี วี.ลีก แชลเลนจ์

| --- | --- |
การแข่งขันหรือฤดูกาลครั้งต่อไป:  วอลเลย์บอล ซี วี.ลีก แชลเลนจ์ 2024
กีฬา: วอลเลย์บอล
ก่อตั้ง: 2024; 1 ปีที่แล้ว (2024)
ฤดูกาลแรก: 2024
จำนวนทีม: 4
ประเทศ:  กัมพูชา  ลาว  มาเลเซีย  สิงคโปร์
ทวีป: เอเชีย (เอเชียตะวันออกเฉียงใต้)
เว็บไซต์: SEA V.League
วอลเลย์บอล ซี วี.ลีก แชลเลนจ์ (อังกฤษ: Southeast Asian Volleyball League Challenge) หรือที่รู้จักในชื่อ ซี วี.ลีก แชลเลนจ์ (อังกฤษ: SEA. V. League Challenge) เป็นการแข่งขันกีฬาวอลเลย์บอลในเอเชียตะวันออกเฉียงใต้ โดยทีมแชมป์จะได้สิทธิ์เข้าร่วมแข่งขันวอลเลย์บอล ซี วี.ลีก ปีถัดไป และทีมที่ได้อันดับสุดท้ายใน วอลเลย์บอล ซี วี.ลีก จะตกชั้นมาเล่นในวอลเลย์บอล ซี วี.ลีก แชลเลนจ์ ในปีถัดไป
ประวัติ

ซี วี.ลีก ซึ่งเดิมเรียกว่า อาเซียนกรังด์ปรีซ์ จัดขึ้นครั้งแรกในปี ค.ศ. 2019 และมี 4 ชาติเข้าร่วม ได้แก่อินโดนีเซีย ฟิลิปปินส์ ไทยและเวียดนาม ในปี ค.ศ. 2023 ประเทศอื่นๆ ในเอเชียตะวันออกเฉียงใต้ นอกเหนือจากประเทศที่กล่าวถึงข้างต้นแสดงความสนใจที่จะเข้าร่วมการแข่งขันนี้
การจัดตั้ง ซี วี.ลีก แชลเลนจ์ ได้รับการประกาศในช่วงต้นปี ค.ศ. 2024 ซึ่งรวมถึงทีมชาติอื่น ๆ อีกสี่ทีมในเอเชียตะวันออกเฉียงใต้ (กัมพูชา ลาว มาเลเซีย และสิงคโปร์) การแข่งขันประเภทชายจะจัดขึ้นครั้งแรกในปี ค.ศ. 2024 ในขณะที่การแข่งขันประเภทหญิงยังไม่ได้กำหนดไว้ ผู้ชนะของวอลเลย์บอล ซี วี.ลีก แชลเลนจ์ จะได้รับสิทธิ์เข้าร่วมการแข่งขันซี วี.ลีก ครั้งต่อไป แทนที่ทีมที่ได้อันดับสุดท้ายในการแข่งขันซี วี.ลีก ครั้งล่าสุด
ประเทศที่เข้าร่วม

| ปี | ประเทศที่เข้าร่วม | จำนวนครั้งที่เข้าร่วม | หมายเหตุ |
| --- | --- | --- | --- |
| 2024 |  ลาว | 4 |  |
| 2024 |  มาเลเซีย | 4 |  |
| 2024 |  สิงคโปร์ | 4 |  |
| 2024 |  กัมพูชา | 4 | ได้สิทธิ์ไปเล่นใน SEA V. League 2025 ในฐานะแชมป์ SEA V. League Challenge 2024 |
| 2025 |  เวียดนาม | 1 | ทีมอันดับสุดท้ายใน SEA V. League 2024 |
| 2025 |  ลาว | 5 |  |
| 2025 |  มาเลเซีย | 5 |  |
| 2025 |  สิงคโปร์ | 5 |  |
สรุปเหรียญรางวัล

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  กัมพูชา | 1 | 0 | 0 | 1 |
| 2 |  มาเลเซีย | 0 | 1 | 0 | 1 |
| 3 |  สิงคโปร์ | 0 | 0 | 1 | 1 |
| รวม (3 ประเทศ) | รวม (3 ประเทศ) | 1 | 1 | 1 | 3 |
วองก้า

| วองก้า |
| --- | --- |
ใบปิดประชาสัมพันธ์
กำกับ: พอล คิง
บทภาพยนตร์:   ไซมอน ฟาร์นาบี  พอล คิง 
เนื้อเรื่อง: พอล คิง
สร้างจาก: ตัวละคร โดย โรอาลด์ ดาห์ล
อำนวยการสร้าง:   เดวิด เฮย์แมน  อเล็กซานดรา เดอร์บีเชียร์  ลูก เคลลี 
นักแสดงนำ:   ทิโมธี ชาลาเมต์  คาลาห์ เลน  คีแกน-ไมเคิล คีย์  แพตเตอร์สัน โจเซฟ  แมตต์ ลูคัส  แมทธิว เบย์นตัน  แซลลี ฮอว์กินส์  โรวัน แอตคินสัน  จิม คาร์เตอร์  ทอม เดวิส  โอลิเวีย โคลแมน  ฮิว แกรนต์ 
กำกับภาพ: ชุง ชุง ฮุน
ตัดต่อ: มาร์ก เอเวอร์สัน
ดนตรีประกอบ: โจบี ทัลบอต
บริษัทผู้สร้าง:   วิลเลจโรดโชว์พิกเชอส์  เฮย์เดย์ฟิล์มส์  เดอะโรอัลด์ดาห์ลสตอรีคอมพะนี  
ผู้จัดจำหน่าย: วอร์เนอร์บราเธอส์พิคเจอส์
วันฉาย:   24 ตุลาคม ค.ศ. 2023 (2023-10-24) (โชว์อีสต์)  7 ธันวาคม ค.ศ. 2023 (2023-12-07) (ประเทศไทย)  8 ธันวาคม ค.ศ. 2023 (2023-12-08) (สหราชอาณาจักร)  15 ธันวาคม ค.ศ. 2023 (2023-12-15) (สหรัฐ) 
ความยาว: 116 นาที
ประเทศ:   สหราชอาณาจักร  สหรัฐ 
ภาษา: อังกฤษ
ทุนสร้าง: 125 ล้านดอลลาร์สหรัฐ
ทำเงิน: 632.3 ล้านดอลลาร์สหรัฐ
วองก้า (อังกฤษ: Wonka) เป็นภาพยนตร์แนวจินตนิมิตเพลง ที่ออกฉายในปี 2023 กำกับโดยพอล คิง เขียนบทร่วมกับไซมอน ฟาร์นาบี โดยอิงจากเรื่องราวของคิง บอกเล่าเรื่องราวต้นกำเนิดของตัวละคร วิลลี วองก้า ซึ่งเป็นตัวละครในนวนิยายในปี 1964 เรื่อง ชาร์ลีกับโรงงานช็อกโกแลต ของโรอาลด์ ดาห์ล โดยนำเสนอเรื่องราวช่วงแรกในฐานะนักช็อกโกแลตที่ดูพิลึก ภาพยนตร์เรื่องนี้นำแสดงโดยทิโมธี ชาลาเมต์ในบทบาทนำ ร่วมกับนักแสดงหน้าใหม่คาลาห์ เลน และนักแสดงทั้งทีม ได้แก่ คีแกน-ไมเคิล คีย์, แพตเตอร์สัน โจเซฟ, แมตต์ ลูคัส, แมทธิว เบย์นตัน, แซลลี ฮอว์กินส์, โรวัน แอตคินสัน, จิม คาร์เตอร์, ทอม เดวิส, โอลิเวีย โคลแมน และฮิว แกรนต์
การพัฒนาเริ่มต้นขึ้นหลังจากที่วอร์เนอร์บราเธอส์พิคเจอส์ ซึ่งก่อนหน้านี้วางจำหน่ายภาพยนตร์ที่ดัดแปลงจากนวนิยายปี 1964 ในปี 2005 ได้รับลิขสิทธิ์ตัวละครในนามเดือนตุลาคมปี 2016 และเปิดเผยว่าภาพยนตร์เรื่องนี้จะทำหน้าที่เป็นเรื่องราวต้นกำเนิดของวองก้า ในเดือนพฤษภาคม ค.ศ. 2021 ชาลาเมต์ได้รับการยืนยันว่าจะรับบทเป็นวองก้าและมีการประกาศนักแสดงสมทบในเดือนกันยายนของปีนั้น การถ่ายภาพยนตร์ฉากสำคัญเริ่มต้นในสหราชอาณาจักรในเดือนกันยายน ค.ศ. 2021 โดยการถ่ายทำเกิดขึ้นในสตูดิโอวอร์เนอร์บราเธอส์, ลีฟส์เดน ในเมืองวัตฟอร์ด รวมถึงออกซฟอร์ด, ไลม์เรจิส, บาธ, เซนต์อัลบันส์ และที่ริโวลีบอลรูม ในครอฟตันพาร์ก, เมืองลอนดอน เพลงต้นฉบับของภาพยนตร์เรื่องนี้ประพันธ์โดยนีล ฮันนอน ในขณะที่จ็อบบี ทัลบอตเป็นผู้ให้ดนตรีประกอบต้นฉบับ
วองก้ามีการฉายพิเศษที่โชว์อีสต์ ในวันที่ 24 ตุลาคม ค.ศ. 2023 และมีกำหนดฉายในสหราชอาณาจักรวันที่ 8 ธันวาคม และในสหรัฐวันที่ 15 ธันวาคม โดยวอร์เนอร์บราเธอส์พิคเจอส์ และกำหนดเข้าฉายในประเทศไทยวันที่ 7 ธันวาคม
เรื่องย่อ

เรื่องราวของวิลลี วองก้า ที่เปลี่ยนจากวัยหนุ่มที่ขายช็อกโกแลตในร้านค้าเล็ก ๆ มาเป็นคนอัจฉริยะที่ดูประหลาดและเป็นที่รู้จักไปทั่วโลก
นักแสดง

ทิโมธี ชาลาเมต์ รับบทเป็น วิลลี วองก้า, นักช็อกโกแลตผู้มีความทะเยอทะยานที่มีความฝันที่ยิ่งใหญ่ในการเปิดร้านช็อกโกแลตของตัวเอง ตามคำบอกเล่าของชาลาเมต์ เขาเป็นตัวเลือกแรกและเป็นคนเดียวของพอล คิง ที่ได้รับเลือกบทนี้หลังจากที่ได้เห็นการแสดงบนยูทูบของโรงเรียนมัธยมปลายทางออนไลน์ ซึ่งพิสูจน์ให้เห็นถึงทักษะการร้องและการเต้นของเขา โดยก่อนที่ชาลาเมต์จะมารับบทนี้ ทอม ฮอลแลนด์, ดอนัลด์ โกลเวอร์, ไรอัน กอสลิง และเอซรา มิลเลอร์ อยู่ในระหว่างการพิจารณาให้มารับบทตัวละครนี้เช่นกัน
คาลาห์ เลน รับบทเป็น นูเดิล
คีแกน-ไมเคิล คีย์ รับบทเป็น ผู้บัญชาการตำรวจ
แพตเตอร์สัน โจเซฟ รับบทเป็น อาเธอร์ สลักเวิร์ธ
แมตต์ ลูคัส รับบทเป็น พราวด์โนส
แมทธิว เบย์นตัน รับบทเป็น ฟิกเกิลกรูเบอร์
แซลลี ฮอว์กินส์ รับบทเป็น แม่ของวิลลี วองก้า
โรวัน แอตคินสัน รับบทเป็น พ่อจูเลียส
จิม คาร์เตอร์ รับบทเป็น แอบบะคัส ครันช์
ทอม เดวิส รับบทเป็น บลีเชอร์
โอลิเวีย โคลแมน รับบทเป็น คุณนายสครับบิต
ฮิว แกรนต์ รับบทเป็น ลอฟตี, เป็นอุมปา-ลุมปา
นาตาชา ร็อทเวลล์ รับบทเป็น ไพเพอร์ เบนซ์
ริช ฟูลเชอร์ รับบทเป็น แลร์รี ชักเคิลส์เวิร์ธ
ราคี ทาคราร์ รับบทเป็น ลอตตี เบลล์
คอบนา โฮลด์บรูก-สมิธ
ไซมอน ฟาร์นาบี
คอลิน โอไบรอัน
เอลลี ไวต์
เมอร์เรย์ แมกอาเธอร์
เทรซี ไอเฟชอร์
ไอซี ซัตตี
การออกฉาย

วองก้ามีรอบฉายพิเศษที่โชว์อีสต์เมื่อวันที่ 24 ตุลาคม ค.ศ. 2023 และมีกำหนดเข้าฉายโดยวอร์เนอร์บราเธอส์พิคเจอส์ในสหราชอาณาจักรวันที่ 13 ธันวาคม ค.ศ. 2023 ตามมาด้วยสหรัฐในวันที่ 15 ธันวาคม ค.ศ. 2023 ในโรงภาพยนตร์ทั่วไปและในระบบดอลบีซีนีมา และไอแมกซ์ เดิมกำหนดไว้เป็นวันที่ 17 มีนาคม ค.ศ. 2023